130. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 156603/4543 της 3/22 Ιουν. 1981 (ΦΕΚ Β΄ 354) Περί τρόπου διενεργείας της κατ’ ένσταση αναλύσεως γεωργικού φαρμάκου. Έχοντας υπόψη: 1.Τα άρθρ. 1 (παρ. ι), 23 και 30 του Νόμ. 721/77 «περί εγκρίσεως κυκλοφορίας και ελέγχου των γεωργ. φαρμάκων ως και ρυθμίσεως συναφών θεμάτων». 2.Την αριθ. 152951/611/22.1.79 απόφαση του Υπουργού Γεωργίας «περί δικαιολογητικών για τη χορήγηση της εγκρίσεως κυκλοφορίας γεωργικών φαρμάκων». Σελ. 410,666(α) Τεύχος ΣΤ22-Σελ.98 3.Την αριθ. 1 γνωμοδότηση της 8ης/17.4.81 συνεδριάσεως του ΑΣΥΓΕΦ. 4.Την αριθ. 151499/3619/30.4.81 απόφαση του Υπουργού Γεωργίας «περί καθορισμού παραβόλου για τη δεύτερη επίσημη ανάλυση γεωργικού φαρμάκου και παρασιτοκτόνων υγειονομικής σημασίας». 5.Την αριθ. 224632/14.5.80 κοινή απόφαση των Πρωθυπουργού και Υπουργού Γεωργίας για την ανάθεση ασκήσεως αρμοδιοτήτων στους Υφυπουργούς Γεωργίας, αποφασίζουμε: Να πραγματοποιείται από το Εργαστήριο Χημικού Ελέγχου Γεωργικών Φαρμάκων του Τμήματος Ελέγχου Γεωργικών Φαρμάκων του Μπενακείου Φυτοπαθολογικού Ινστιτούτου ή κατ’ ένσταση του ενδιαφερομένου δεύτερη επίσημη ανάλυση για τον προσδιορισμό της εγγυημένης συνθέσεως γεωργικού φαρμάκου. Η ανάλυση αυτή διενεργείται οπωσδήποτε από άλλο επιστήμονα, από εκείνο που διενήργησε την πρώτη ανάλυση και πάντοτε με την ίδια επίσημη μέθοδο που πραγματοποιήθηκε η πρώτη. ΄Αμυνα κατά των ασθενειών των Φυτών 16.Ε.β.130 